મહિલાને ન્યાય મળી શકે તેને માટે સ્પેશિયલ ફેમિલી કોર્ટ બનાવવામાં આવી છે, મહિલા માટે મહિલા કન્સિલીએટરની નિમણૂકની પણ જોગવાઈ કરવામાં આવેલી છે, બળાત્કારના કેસમાં સુપ્રીમ કોર્ટે એવું પણ કહેલું છે કે બને ત્યાં સુધી મહિલા જજે કેસ ચલાવવો અને પીડિતાનું નામ બહાર જાહેર ન કરવું અને તેને સુરક્ષા પૂરી પાડવી, પરંતુ મહિલા આ બધા કાયદાઓથી મળેલ અધિકાર પોતાને સશક્ત કરવા માટે ત્યારે જ કરી શકે છે જ્યારે સમાજમાંથી પણ તેને આ અંગેની મદદ મળી શકે તેવું વાતાવરણ ઊભું થાય.